CELEX: 32019D1908
Language: et
Date: 2019-11-08 00:00:00
Title: Nõukogu otsus (EL) 2019/1908, 8. november 2019, seisukoha kohta, mis võetakse Euroopa Liidu nimel Maailma Kaubandusorganisatsiooni kaubavahetuse nõukogus seoses kaubanduse hõlbustamise komitee töökorraga

14.11.2019   
               
               
                  ET
               
               
                  Euroopa Liidu Teataja
               
               
                  L 293/109
               
            
         NÕUKOGU OTSUS (EL) 2019/1908,
         8. november 2019,
         seisukoha kohta, mis võetakse Euroopa Liidu nimel Maailma Kaubandusorganisatsiooni kaubavahetuse nõukogus seoses kaubanduse hõlbustamise komitee töökorraga
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes selle artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis kaubanduse hõlbustamise lepingu (1) (edaspidi „leping“) nõukogu otsuse (EL) 2015/1947 (2) alusel ja see jõustus 22. veebruaril 2017.
                  
               
                     (2)
                  
                  
                     Lepingu artikli 23 punkti1.2 kohaselt kehtestab kaubanduse hõlbustamise komitee oma töökorra.
                  
               
                     (3)
                  
                  
                     Vastavalt Maailma Kaubandusorganisatsiooni asutamist käsitleva Marrakechi lepingu IV artikli lõikele 6 peab kaubavahetuse hõlbustamise komitee töökorra heaks kiitma kaubavahetuse nõukogu.
                  
               
                     (4)
                  
                  
                     On asjakohane määrata kindlaks liidu nimel kaubavahetuse nõukogus võetav seisukoht, sest kavandatav otsus on liidu jaoks siduv.
                  
               
                     (5)
                  
                  
                     On asjakohane nõustuda kavandatud töökorraga, mis võimaldab kaubanduse hõlbustamise komiteel tõhusalt tegutseda. Need reeglid põhinevad WTO peanõukogu protseduurireeglitel ja on kohandatud ainult kaubanduse hõlbustamise komitee konkreetsete vajaduste rahuldamiseks,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel kaubavahetuse nõukogu istungil kaubanduse hõlbustamise komitee töökorra vastuvõtmise kohta, on toetada töökorra vastuvõtmist, nagu see on esitatud käesoleva otsuse lisas.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 8. november 2019
            
               
                  Nõukogu nimel
               
               
                  eesistuja
               
               M.  LINTILÄ
            
         
         
            (1)  ELT L 284, 30.10.2015, lk 4.
         
            (2)  Nõukogu 1. oktoobri 2015. aasta otsus (EL) 2015/1947 Maailma Kaubandusorganisatsiooni asutamist käsitleva Marrakechi lepingu muutmise protokolli Euroopa Liidu nimel sõlmimise kohta (ELT L 284, 30.10.2015, lk 1).
      
      
         
            LISA
            
               KAUBANDUSE HÕLBUSTAMISE KOMITEE TÖÖKORD (1)
               
            
            Peanõukogu istungite töökorda (WT/L/161) kohaldatakse mutatis mutandis kaubanduse hõlbustamise komitee istungite suhtes, välja arvatud alljärgnevas.
            
               I peatükk. Istungid
            
            
                        a)
                     
                     
                        Peanõukogu töökorra artiklit 1 tuleks muuta vastavalt kaubanduse hõlbustamise lepingu artikli 23 lõikele 1.2, milles sätestatakse, et:
                        „Komitee tuleb kokku kaubanduse hõlbustamise lepingu sätetes ette nähtud korras, kuid mitte harvem kui kord aastas.“
                     
                  
                        b)
                     
                     
                        Töökorra artikli 2 esimest lauset tuleks muuta järgmiselt:
                        „Komitee istungi kutsub kokku peadirektor teatisega, mis avaldatakse eelistatavalt kolm nädalat, kuid igal juhul mitte vähem kui kümne kalendripäeva enne istungi toimumise kuupäeva.“
                     
                  
               II peatükk. Päevakord
            
            
                        c)
                     
                     
                        Artiklit 5 ei tohiks kohaldada (2).
                     
                  
                        d)
                     
                     
                        Artiklit 11 tuleks muuta järgmiselt:
                        „Rahvusvaheliste valitsustevaheliste organisatsioonide esindajad võivad kaubanduse hõlbustamise komitee kutsel osaleda komitee istungitel vaatlejatena vastavalt peanõukogu töökorra 3. lisas esitatud suunistele.
                        Lisaks sellele võib komitee kaubanduse hõlbustamise lepingu artikli 23 punkti 1.5 alusel kutsuda istungitele kaubanduse hõlbustamise valdkonnas pädevate teiste rahvusvaheliste organisatsioonide või nende allorganite esindajaid
                        
                                    a)
                                 
                                 
                                    osalema komitee istungitel ning
                                 
                              
                                    b)
                                 
                                 
                                    arutama käesoleva lepingu rakendamisega seotud konkreetseid küsimusi.“
                                 
                              
                  
               V peatükk. Ametnikud
            
            
                        e)
                     
                     
                        Tuleks muuta artikleid 12, 13 ja 14, et lubada komiteel valida aseesimees. Seetõttu tuleks artikleid 12, 13 ja 14 muuta järgmiselt:
                        „Artikkel 12. Komitee valib esimehe (3) ja võib valida komitee liikmete esindajate hulgast aseesimehe. Valimine toimub aasta esimesel istungil ja selle tulemus jõustub istungi lõpus. Esimees ja aseesimees on ametis kuni järgmise aasta esimese istungi lõpuni.
                        Artikkel 13. Kui esimees istungilt või osalt istungilt puudub, täidab esimehe ülesandeid aseesimees. Kui aseesimeest ei ole valitud või kui teda ei ole kohal, valib komitee selle istungi või istungi osa ajutise esimehe.
                        Artikkel 14. Kui esimees oma ülesandeid enam täita ei saa, määrab komitee ametisse artiklis 12 osutatud aseesimehe, või kui aseesimeest ei ole valitud, valib komitee ajutise esimehe, kes täidab esimehe ülesandeid kuni uue esimehe valimiseni.“
                     
                  
               VI peatükk. Tegevus
            
            
                        f)
                     
                     
                        Artikli 24 esimest lauset tuleks muuta järgmiselt:
                        „Komitee tegevuse kiirendamiseks võib esimees kutsuda istungile esindajad, kes soovivad teatavat ettepanekut toetada ja selle poolt hääletada, et nende seisukoht toetusena nõuetekohaselt protokollitaks ....“
                     
                  
               VII peatükk. Otsustamine
            
            
                        g)
                     
                     
                        Artiklit 33 tuleks muuta järgmiselt:
                        „Kui otsust ei õnnestu konsensuslikult vastu võtta, esitatakse küsimus arutamiseks kaubavahetuse nõukogule.“
                     
                  
                        h)
                     
                     
                        Artiklit 34 ei kohaldata.
                     
                  
               (1)  Põhineb Argentina, Jaapani, Norra ja Paraguay teatisel (G/TFA/W/14).
            
               (2)  Peanõukogu töökorra artiklitega 2, 3 ja 6 tagatakse päevakorra piisav ettevalmistamine ja levitamine.
            
               (3)  Komitee kohaldab vastavaid suuniseid, mis on esitatud dokumendis „Guidelines for Appointment of Officers to WTO Bodies“ („Suunised ametiisikute määramiseks WTO organites“) (WT/L/31, 7. veebruar 1995).